WinCC opcija WebUX je možna od verzije WinCC V7.3 in WinCC Professional V14 naprej. Omogoča nam oddaljeni dostop do WinCC aplikacij preko pametnega telefona, tablice ali računalnika, in sicer neodvisno od tega, kateri operacijski sistem le-ta uporablja. Edina omejitev je, da mora brskalnik uporabnikove naprave podpirati HTML 5. Ob tem uporabnik na svoji mobilni napravi ne potrebuje nobenih dodatnih nastavitev ali inštalacije programske opreme. Za dostop do aplikacije v spletni brskalnik samo vpiše naslov strežnika, na katerem imamo nameščeno WinCC RunTime aplikacijo in WebUX strežnik. Na ta način imajo uporabniki dostop do SCADA praktično kjer koli in kadar koli. Za varnost skrbi varni protokol HTTPS in SSL certifikati.